Hans-Christian Gabrielsen

Hans-Christian Gabrielsen (1967–2021) var en norsk fagforeningsleder fra Slemmestad i Asker, tidligere Røyken kommune. Fra 11. mai 2017 og til sin død den 9. mars 2021 var han leder i LO.

 Biografi 
Gabrielsen tok fagbrev som prosessoperatør på Tofte Industrier, hvor han var ansatt fra 1984 til 1995. I fagforeningen på Tofte var han ungdomstillitsvalgt, ble nestleder i 1994 og overtok som leder i 1995.

Han ble ansatt i Fellesforbundet i 1996 og ble valgt til 2. nestleder på landsmøtet i forbundet i 2003.

Gabrielsen var medlem av kommunestyret i Røyken for Arbeiderpartiet fra 1995 til 2003. Han ble valgt til 2. nestleder i LO på LO-kongressen i 2013 og til LO-leder på LOs 34. ordinære kongress i mai 2017.Thomas Spence og Alf Ole Ask: Brobygger mellom LOs fløyer - Aftenposten 9. mars 2021 

Gabrielsen døde i sitt hjem på Slemmestad 9. mars 2021, antageligvis av hjertesvikt.Jonas Gahr Støre, leder av Arbeiderpartiet: Minneord over Hans Christian Gabrielsen - Aftenposten 9. mars 2021

Referanser

 Eksterne lenker 

 lo.no Hans-Christian Gabrielsen 

Kategori:Norske fagforeningspersoner
Kategori:Personer fra Asker kommune
Kategori:Ledere for Landsorganisasjonen i Norge